sagorsarker/bangla-wikipedia huggingface dataset:
এবং হিমু...

নন্দিত কথাসাহিত্যিক হুমায়ূন আহমেদের জনপ্রিয় উপন্যাস ধারাবাহিকগুলোর মধ্যে হিমু অন্যতম। নব্বই দশকে হিমুর প্রথম উপন্যাস "ময়ূরাক্ষী" প্রকাশিত হয়। প্রাথমিক সাফল্যের পর "হিমু" চরিত্র বিচ্ছিন্নভাবে হুমায়ুন আহমেদের বিভিন্ন উপন্যাসে প্রকাশিত হতে থাকে। এবং হিমু উপন্যাসটি হিমু চরিত্রের ৫ম উপন্যাস।
বইটি ১৯৯৫ সালের বইমেলায় প্রকাশিত হয়। বইটির প্রকাশনা সংস্থাঃ সময় প্রকাশন, ৩৮/২ ক বাংলাবাজার, ঢাকা।
হিমু মূলত একজন বেকার যুবক; যার আচরণে বেখেয়ালী, জীবনযাপনে ছন্নছাড়া ও বৈষয়িক ব্যাপারে সম্পূর্ণ উদাসীন ভাব প্রকাশ পায়। চাকরির সুযোগ থাকলেও সে চাকরি কখনো করে না বলেই সে বেকার। তার অস্বাভাবিক চরিত্রের মধ্যে সে হলুদ পাঞ্জাবী পরে খালি পায়ে রাস্তাঘাটে দিন-রাত ঘুরে বেড়ায় এবং মাঝে মাঝে ভবিষ্যদ্বাণী করে মানুষকে চমকে দেয়। উদাসীন হিমু একবিংশ শতাব্দীর প্রথম দশকের বাঙ্গালী তরুণদের ব্যাপকভাবে অনুপ্রাণিত করেছিল।
রাত একটা; হিমু হেঁটে চলেছে রাস্তায়। তার প্রচণ্ড খিদে পেয়েছে কিন্তু সে পড়েছে রূপার দেয়া পকেটবিহীন পাঞ্জাবী। এক সময় সে তার ফুফুর বাড়িতে যায়। সেখানে গিয়ে দেখে মাছের কাটা ফুটায় তার ফুফাত ভাই বাদল না খেয়ে রয়েছে। বাদলের বিশ্বাস একমাত্র হিমুই পারে তার কাটা দূর করে দিতে। এক পর্যায়ে বাদলের কাটা দূর করে হিমু কিন্তু হিমুর কারণেই যে তা হয়েছে অবিশ্বাস করে ইরা। বাদল চায় একদিনের জন্য হলেও যেন ইরা হিমু হয়ে যায়।
একদিন হিমুর সাথে দেখা হয় রেশমা খালার। তারও রয়েছে এক সমস্যা। সে নাকি তার মৃত স্বামীকে দেখতে পায়।
অন্যদিকে ম্যাসে তার পাসের রুমের বদরুল সাহেবের চাকরি নেই কয়েক মাস। বদরুল সাহেব তার ছোটবেলার বন্ধু ইয়াকুব সাহেবের কাছে যায় চাকরির জন্য কিন্তু সে তাকে চাকরি দেয় না। হিমু তার চাকরির জন্য রূপাকে বলে। রূপা ঠিকই চাকরি যোগার করে বদরুল সাহেবের জন্য কিন্তু প্রথমে ইয়াকুব সাহেবের কাছে চাকরি না পাওয়ায় সে অসুস্থ হয়ে পড়ে। ডাক্তার বলে ৫০-৫০ চান্স। বদরুল সাহেবকে হাসপাতালে রেখেই হাঁটতে বেরোয় হিমু তার পাশে থাকে ইরা। তার হাত ধরতে চায় ইরা।
কিন্তু হিমুরা কখনো কারো হাত ধরে না।
দশজন

নন্দিত কথাসাহিত্যিক হুমায়ূন আহমেদের ১০টি উপন্যাস নিয়ে দশজন বইটি ২০০৯ সালে প্রকাশিত হয় 
। বইটির প্রচ্ছদ ও অলংকরণ করেন ধ্রুব এষ।
বইটির গ্রন্থস্বত্ব © : মেহের আফরোজ শাওন 
বইটির প্রকাশকঃ মোহাম্মাদ শাহাদাত হোসেন
প্রকাশনা সংস্থাঃ অন্বেষা প্রকাশন, ৯ বাংলাবাজার, ঢাকা।
অক্ষর বিন্যাসঃ খোরশেদ আলম সবুজ
মুদ্রণঃ আর এস প্রিন্টিং প্রেস, ৫৯/৩/৪ পুরানা পল্টন, ঢাকা।
আমেরিকা পরিবেশকঃ মুক্তধারা, জ্যাকসন হাইট, নিউইয়র্ক।
যুক্তরাজ্য পরিবেশকঃ সঙ্গীতা লিমিটেড, ২২ ব্রিক লেন, লন্ডন।
হুমায়ূন আহমেদ তার এই বইটি উৎসর্গ করেন বেগম তহুরা আলীকে। উৎসর্গপত্রে তিনি লেখেনঃ
বইটিতে নিচের দশটি উপন্যাস রয়েছে।
মেঘালয় উপযুগ

মেঘালয় উপযুগ ভূবৈজ্ঞানিক সময় মাপনী অনুযায়ী পৃথিবীর ভূবৈজ্ঞানিক ইতিহাসের সাম্প্রতিকতম উপযুগ। এটি চতুর্থী মহাযুগের অন্তর্ভুক্ত সাম্প্রতিকতম যুগ তথা পূর্ণ নবযুগ গঠনকারী তিনটি উপযুগের মধ্যে সাম্প্রতিকতম উপযুগ। মেঘালয় উপযুগটির বৈশ্বিক প্রমিত সীমানানির্দেশক শিলাস্তর খণ্ড ও বিন্দুটি উত্তর-পূর্ব ভারতের মেঘালয় রাজ্যের খাসি পাহাড় অঞ্চলের মমলু গুহাতে অবস্থিত। মমলু গুহাটি ভারতের দীর্ঘতম ও গভীরতম গুহাগুলির একটি বিধায় উপযুগগুলির রূপান্তরের রাসায়নিক চিহ্নাদি এখানে সুন্দরভাবে সংরক্ষিত হয়েছে। কানাডার লোগান পর্বতের একটি বরফ মজ্জাকে এই উপযুগের বৈশ্বিক সহায়ক সীমানানির্দেশক শিলাস্তর হিসেবে নির্বাচন করা হয়েছে।
মেঘালয় উপযুগটি বর্তমান সময়ের প্রায় ৪২৫০ বছর আগে, অর্থাৎ আনুমানিক ২২৫০ খ্রিস্টপূর্বাব্দে শুরু হয়। উপযুগটি প্রায় ২০০ বছর স্থায়ী একটি বিশ্বব্যাপী খরার মাধ্যমে শুরু হয়। এই খরাটি পূর্ণ নবযুগের সবচেয়ে গুরুতর জলবায়ুগত ঘটনাগুলির একটি ছিল। খরাটি প্রাচীন মিশর, প্রাচীন গ্রিস, প্রাচীন সিরিয়া, কানান, মেসোপটেমিয়া, সিন্ধু ও ইয়াংসে নদীর সভ্যতার উপর প্রভাব ফেলে এবং সম্ভবত মিশরের প্রাচীন রাজ্য, মেসোপটেমিয়ার আক্কাদীয় সাম্রাজ্য, লিয়াংচু সভ্যতা ও সিন্ধু নদ সভ্যতার পতন ঘটায়। সম্ভবত এই খরার কারণেই ইন্দো-ইউরোপীয় ভাষাভাষী জাতির লোকেরা ভারতীয় উপমহাদেশে প্রবেশ করে।
আন্তর্জাতিক স্তরবিজ্ঞান কমিশন ২০১৮ সালের জুলাই মাসে মেঘালয় উপযুগটিকে আনুষ্ঠানিকভাবে স্বীকৃতি দেন।
চার্লটন হেস্টন

চার্লটন হেস্টন (; জন্ম: জন চার্লস কার্টার, ৪ অক্টোবর ১৯২৩ - ৫ এপ্রিল ২০০৮) ছিলেন একজন মার্কিন অভিনেতা ও রাজনৈতিক কর্মী। হলিউডের তারকা অভিনেতা হেস্টন তার ৬০ বছরের অভিনয় জীবনে এক শতাধিক চলচ্চিত্রে অভিনয় করেছেন। তিনি মহাকাব্যিক "দ্য টেন কমান্ডমেন্টস" (১৯৫৬) চলচ্চিত্রে মোজেস চরিত্রে অভিনয় করে তার প্রথম সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ১৯৫৯ সালে তিনি "বেন-হার" চলচ্চিত্রে নাম ভূমিকায় অভিনয় করে শ্রেষ্ঠ অভিনেতা বিভাগে একাডেমি পুরস্কার অর্জন করেন। পরবর্তী কালে তিনি "টাচ অব ইভল" (১৯৫৮), "এল সিড" (১৯৬১), "প্ল্যানেট অব দ্য এপস" (১৯৬৮), "দ্য গ্রেটেস্ট শো অন আর্থ" (১৯৫২), "সিক্রেট অব দি ইনকাস" (১৯৫৪), "দ্য বিগ কান্ট্রি" (১৯৫৮) এবং "দ্য গ্রেটেস্ট স্টোরি এভার টোল্ড" (১৯৬৫) চলচ্চিত্রে অভিনয় করেন
চার্লটন হেস্টন ১৯২৩ সালের ৪ঠা অক্টোবর জন্মগ্রহণ করেন। বিভিন্ন সূত্রে উল্লেখ করা হয়েছে তার জন্মস্থান ইলিনয় অঙ্গরাজ্যের ইভানস্টন;। কিন্তু তার আত্মজীবনীতে অন্য স্থানের উল্লেখ রয়েছে। তার প্রকৃত নাম জন চার্লস কার্টার। তার পিতা রাসেল উইটফোর্ড কার্টার (১৮৯৭-১৯৬৬) ছিলেন একজন স'মিল কর্মী এবং মাতা লিলা (বেইন্স; ১৮৯৯-১৯৯৪)।
হেস্টন বাইবেলীয় মহাকাব্যিক "দ্য টেন কমান্ডমেন্টস" (১৯৫৬) চলচ্চিত্রে মোজেস চরিত্রে অভিনয় করে ব্যাপক সফলতা অর্জন করেন। পরিচালক সেসিল বি. ডামিল তাকে মিকেলাঞ্জেলোর মোজেসের মূর্তি প্রতিবিম্ব হওয়ার শিক্ষা দেন। ডামিল হেস্টনের তিন মাস বয়সী পুত্র ফ্র্যাজার ক্লার্ক হেস্টনকে দিয়ে বাচ্চা মোজেস চরিত্রের কাজ করান। "দ্য টেন কমান্ডমেন্টস" বক্স অফিসে অন্যতম সফল চলচ্চিত্র হয়ে ওঠে এবং মুদ্রাস্ফীতি সংযোজন করার পর এটি সপ্তম সর্বোচ্চ আয়কারী চলচ্চিত্র। হিব্রু নবী চরিত্রে তার কাজ চলচ্চিত্র সমালোচকদের নিকট থেকে প্রশংসা অর্জন করে। এই কাজের জন্য তিনি তার প্রথম সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
মার্লোন ব্র্যান্ডো, বার্ট ল্যাঙ্কেস্টার ও রক হাডসন "বেন-হার" (১৯৫৯) চলচ্চিত্রে নাম ভূমিকায় অভিনয়ের প্রস্তাব ফিরিয়ে দিলে, তিনি এই চরিত্রটি গ্রহণ করেন। ছবিটি অপ্রত্যাশিতভাবে ১১টি বিভাগে একাডেমি পুরস্কার অর্জন করে এবং হেস্টন তার কাজের জন্য শ্রেষ্ঠ অভিনেতা বিভাগে একাডেমি পুরস্কার অর্জন করেন। পরবর্তী কালে তিনি ২০০৩ সালে লিউ ওয়ালেসের একই উপন্যাস অবলম্বনে নির্মিত অ্যানিমেটেড টিভি চলচ্চিত্রে বেন-হার চরিত্রের জন্য কণ্ঠ দেন।
হাবিব নুরমাগোমেডোভ

হাবীব আব্দুলমানাপৱিচ নুরমুহাম্মাদৱ (; ; জন্ম সেপ্টেম্বর ২০, ১৯৮৮) হলেন একজন অবসরপ্রাপ্ত রুশ মিক্সড মার্শাল তারকা যিনি একজন আভার বংশধর। নুরমাগোমেডোভ হলেন, কম্বাট সাম্বো-এর দুইবারের বিশ্ব চ্যাম্পিয়ন। তিনি মোট ২৯টি বিজয় নিয়ে মিক্সড মার্শালআর্টসে সবচেয়ে বেশি সময় ধরে অপরাজেয় খেলোয়াড়ের রেকর্ডটি বহন করেছেন, এছাড়াও তিনি প্রথম রুশ এবং প্রথম মুসলিম খেলোয়াড় জিনি জনপ্রিয় মার্কিন মিক্সড মার্শাল আর্টস প্রতিযোগিতা ইউএফসি-এর শিরোপা জিতেছেন। তিনি আধিপত্যকারী ইউএফসি লাইটওয়েট শিরোপাধারী ছিলেন। ২০১৮ সালের ৬ই আগস্টের হিসাব অনুযায়ী, তিনি ইউএফসির করা ইউএফসি পাউন্ড-ফর-পাউন্ড তালিকায় সেরা ২ নম্বরে অবস্থান করছেন।
খাবিব নুরমাগোমেডোভের জন্ম, ২০ সেপ্টেম্বর ১৯৮৮, রাশিয়ার শাসনাধীন আধুনিক ডেগেস্টান-এর প্রশাসনিক অঞ্চল টিসুমাডিন্সকি ডিসট্রাক্ট-এ অবস্থিত গ্রামে, তার শৈশবকালে রাজ্যের রাজধানী মাখামাখাচাখালা'তে চলে আসার পূর্বে সেখানেই বসবাস করেন, এর পরবর্তীকালে তার বয়োজ্যেষ্ঠকালীন সময়ে ইউক্রেন-এর রাধধানী কিয়েভ-এ চলে আসেন এবং সেখানে অতিবাহিত করেন, যেখানে তিনি কম্বাট ডাব্রোরে প্রশিক্ষণ গ্রহণ করেন। তিনি তার তিন সহোদরদ্বয়ের মধ্যে দ্বিতীয়, যার মধ্যে বড় ভাই মাগোমেড এবং বোন আমিনা সমেত। তার বাবার পরিবার টিসুমাডিন্সকি ডিসট্রিক্ট-এর গ্রাম থেকে কিরোভোল নামক গ্রামীণ জনপদে চলে আসেন, যেখানে তার বাবা তাদের দু'তলা বাড়িটির নিচতলাটিকে একটি জিমে রুপান্তর করেন। নুরমাগোমেডোভ তার পরিবারিকভাবে তার সহোদরদ্বয় এবং তার চাচাতো ভাইবোনের সাথে বেড়ে উঠেন। জিমে তিনি যখন ছাত্রদের প্রশিক্ষণরত অবস্থায় দেখে তখন থেকেই তার মার্শালআর্টসের প্রতি আগ্রহ জন্মে। 
তিনি খুব অল্প বয়স থেকেই কুস্তি খেলা শুরু করেন, যেটি ডেগেস্টানের প্রায় সকল শিশুদের সাথে প্রচলিত ছিলো: তিনি মাত্র আট বছর বয়সে তার বাবা আব্দুলমানাপ নুমাগোমেডোভের অভিভাবকত্বে তা শুরু করেন। একজন চটপটে ক্রিয়াবিদ এবং সোভিয়েত সেনাবাহিনী-এর একজন অভিজ্ঞ সদস্য, সামরিক বাহিনীতে জুডো এবং সাম্বো-এর প্রশিক্ষণ চলাকালের আগে তার বাবাও খুব কম বয়স থেকেই কুস্তি শুরু করেছিলেন। ২০০১ সালে, তার পরিবার মাছাচাখারায় চলে আসে, যেখানে তিনি মাত্র ১২ বছর বয়সে কুস্তি এছাড়াও ১৫ বছর বয়সে জুডো প্রশিক্ষণ পান। তিনি মাত্র ১৭ বছর বয়সে তার বাবার অধীনে কম্বাট প্রশিক্ষণ নেয়া শুরু করেন।
খাবিব নুরমাগোমেডোভ, ২০০৮ সালের সেপ্টেম্বর মাসে পেশাদার মিডিয়াম মার্শালআর্টে প্রথম বারের মত খেলতে নামেন, এবং এই এক মাসের মধ্যে খুব তারাতারিই চারটি জয় প্রণীত করেন। অক্টোবর ১১ তারিখে তিনি রাশিয়ার রাজধানী মস্কোতে আয়োজিত প্রতিযোগিতা, ইনেহুয়াল আট্রিয়াম কাপ টুর্নামেন্টে তার তিনজন প্রতিপক্ষকে পরাজিত করে বিজয়ী হন। এর পরবর্তী তিন বছরেরও বেশি সময় ধরে তিনি অপরাজেও থাকেন, যেখানে তিনি ১২ জন প্রতিপক্ষের থেকে ১১ জনকে শেষ করেন।
২০১৮ সালের ৩রা আগস্ট শুক্রবারে, ঘোষণা করা হয় যে, নুরমাগোমেডোভ তার ইউএফসি লাইটওয়েট শিরোপাটি ধরে রাখার জন্য একই বছরের ৬ই অক্টোবর যুক্তরাষ্ট্রের নেভাডা রাজ্যের লাস ভেগাস শহরে অনুষ্ঠিত হতে যাওয়া ইউএফসি ২২৯ নম্বর সমরে জনপ্রিয় যোদ্ধা কনর ম্যকগ্রেগর-এর সাথে মুখোমুখি হতে যাচ্ছেন।
২০১৩ সালের জুন মাসে, নুরমাগোমেডোভ বিয়ে করেন। তার একটি কন্যা এবং একটি পুত্র সন্তান রয়েছে। তিনি রাশিয়ান ফুটবল ক্লাব আঞ্জহি মাখাচকালা এবং জনপ্রিয় স্পেনীয় ফুটবল ক্লাব রিয়াল মাদ্রিদ এরসাথে রাশিয়ান জাতীয় ফুটবল দল এর ভক্ত।
মিরর সিনড্রোম

মিরর সিনড্রোম বা ট্রিপল এডিমা বা ব্যাল্যান্টিন সিনড্রোম একটি বিরল ব্যাধি যা সাধারণত গর্ভবতী মহিলাদের উপর প্রভাব ফেলে থাকে। এটি মাতৃত্বকালীন প্রি-এক্লাম্পসিয়া (প্রাক-সন্ন্যাস রোগ) সাথে ভ্রূণ এবং প্লেসেন্টাল হাইড্রপস এর অস্বাভাবিক সম্পর্ককে বোঝায়।
"মিরর সিনড্রোম" নামটি মাতৃত্বকালীন এডিমা এবং ফিটাল হাইড্রপসের মধ্যে থাকা সাদৃশ্যকে বোঝায়। ১৮২৯ সালে জন উইলিয়াম ব্যাল্যান্টিন প্রথম এই বিরল ব্যাধির বর্ণনা দেন।
প্রসবজনিত নানাবিধ সমস্যা যথা -আরএইচ-আইসোইমিউনিযেশন, ফিটাল ইনফেকশন (ভ্রূণে সংক্রমণ), মেটাবোলিক ডিজঅর্ডার (বিপাকীয় রোগ), এবং ফিটাল ম্যালফর্মেশন এর মত ইমিউনোলজিক্যাল ডিজঅর্ডার (রোগপ্রতিরোধ ব্যবস্থার বিশৃঙ্খলা জনিত রোগ) এই রোগের কারণ হতে পারে।
যে সকল মহিলা জন্মসূত্রে ডবল আলফা থ্যালাসেমিয়ার বৈশিষ্ট্য (প্রধানত আলফা থ্যালাসেমিয়া) এর অধিকারী তাদের ভ্রূণে হিমোগ্লোবিন বার্টস রোগের জীবাণু থেকে থাকে এবং মাতৃত্বের কারণে ভ্রূণে যে পরিবর্তন দেখা দেয় তার ফলে ব্যাল্যান্টিন সিনড্রোম দেখা দেয়।
ব্যাল্যান্টিন সিনড্রোমের রোগনিরুপণ প্রক্রিয়া এখনও অজানা রয়েছে।
ব্যাল্যান্টিন সিনড্রোমের বেশ কিছু বৈশিষ্ট্য রয়েছে:
ভ্রূণে সাধারণত তরল পদার্থ ধারণ সম্পর্কিত যার মাঝে অ্যাসিটস এবং পলিহাইড্র্যামনিয়োস রয়েছে। ফিটাল হাইড্রপস একটি গুরুত্বপূর্ণ এবং সম্ভবত মারাত্মক ভ্রূণ রোগ রয়েছে বলে উল্লেখ করে।
এটি টুইন-টু-টুইন ট্রান্সফিউশন সিনড্রোম এর সাথে যুক্ত হতে পারে।
যদিও ব্যাল্যান্টিন সিনড্রোমের সঠিক রোগনিরুপণ প্রক্রিয়াটি জানা যায়নি, তবে অনেক লেখক ইউরিক এসিড এর মাত্রা, অ্যানিমিয়া এবং হেমোলিসিস ছাড়া হেমেটোক্রিট স্বল্পতাকে উল্লেখ করেছেন।
ব্যাল্যান্টিন সিনড্রোম এবং প্রিএক্লাম্পসিয়ার নির্ণয়ের মধ্যে পার্থক্য অত্যন্ত কম (না থাকায়) বিষয়টি ঘিরে বেশ বিতর্ক রয়েছে। অত্যন্ত গুরুতর ফিটাল হাইড্রপ্স ভ্রূণের ক্ষতি করতে পারে, এই ক্ষতির পরিমাণ যখন বেশি হলে ব্যাল্যান্টিন সিনড্রোমের কারণ হতে পারে। এবং সিনড্রোমটি শুধুমাত্র ফিটাল-প্লেসেন্টাল রোগ বিস্তৃতির প্রকাশ মাত্র। প্ল্যাটলেট গণনা, অ্যাসপারেট ট্রান্সামিনেজ, অ্যালানাইন ট্রান্সামিনেজ, এবং হ্যাপ্টোগ্লোবিন সাধারণত অনাক্রান্ত থাকায় মিরর সিনড্রোমকে এইচইএলএলপি সিনড্রোম থেকে আলাদা করা যেতে পারে।
বেশিরভাগ ক্ষেত্রে ব্যাল্যান্টিন সিনড্রোমের ফলে ভ্রূণ বা নবজাতকের মৃত্যু ঘটে এবং বিপরীতে, মাতৃত্ব জনিত বিষয়টি প্রিএক্লাম্পসিয়ার মধ্যেই সীমাবদ্ধ
বিশ্ব ট্রমা দিবস

বিশ্ব ট্রমা দিবস প্রতি বছর ১৭ই অক্টোবর পালন করা হয়। ট্রমা বলতে বোঝায়, শরীরে বা মনে সৃষ্ট কোন আঘাত। যেমন— পথ দুর্ঘটনা, আগুন লাগা, পুড়ে যাওয়া, হিংস্রতা, নারী, শিশু ও বয়স্কদের প্রতি শারীরিক বা মানসিক নির্যাতন।
এরকম বিভিন্ন দুর্ঘটনায় আহত মানুষের চিকিৎসা ও সেবায় সচেতনতা সৃষ্টির লক্ষ্যে এই দিবসটি পালন করা হয়। বিশ্বস্বাস্থ্য সংস্থার পরিসংখ্যান অনুযায়ী, প্রতি বছর বিশ্বে প্রায় ১২ লাখ মানুষ দুর্ঘটনায় নিহত হয়। আহত হয় পাঁচ কোটিরও বেশি মানুষ। উন্নয়নশীল দেশে ৫০ শতাংশ মানুষ সড়ক দুর্ঘটনায় মারা যায়। আহত মানুষের সেবা নিয়ে সচেতনতা বাড়ানোর লক্ষ্যে বিভিন্ন সামাজিক ও সাংস্কৃতিক সংগঠন বিশ্ব ট্রমা দিবস পালন করছে। দুঃখের বিষয় হল কয়েকটি সামাজিক ও সাংস্কৃতিক সংগঠনের আয়োজনেই সীমাবদ্ধ থাকে দিবসটি।
ক্যানিং পশ্চিম বিধানসভা কেন্দ্র

ক্যানিং পশ্চিম (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৮ নং ক্যানিং পশ্চিম (এসসি) বিধানসভা কেন্দ্রটি ক্যানিং-১ সমষ্টি উন্নয়ন ব্লক এবং নারায়ণপুর গ্রাম পঞ্চায়েত ক্যানিং-২ সমষ্টি উন্নয়ন ব্লক এর অন্তর্গত।
ক্যানিং পশ্চিম বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
২০১৬
২০১১ সালে, তৃণমূল কংগ্রেসের শ্যামল মণ্ডল তার নিকটতম প্রতিদ্বন্দ্বী সিপিআই (এম) এর জয়দেব পুরকাইতকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর দ্বিজপদ মণ্ডল ক্যানিং ওয়েস্ট (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের গোবিন্দ চন্দ্র নস্করকে পরাজিত করেন। ২০০১ সালে তৃণমূল কংগ্রেসের প্রতিনিধিত্বকারী গোবিন্দ চন্দ্র নস্কর সিপিআই (এম) এর বিমল মিস্ত্রিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিমল মিস্ত্রি ১৯৯৬ এবং ১৯৯১ সালে ভাস্কর সিনহাকে পরাজিত করেন। কংগ্রেসের গোবিন্দ চন্দ্র নস্কর ১৯৮৭ সালে সিপিআই (এম) এর চিত্তরঞ্জন মীরধা পরাজিত করেন। সিপিআই (এম) এর চিত্তরঞ্জন মিরধা ১৯৮২ এবং ১৯৭৭ সালে কংগ্রেসের গোবিন্দ চন্দ্র নস্করকে পরাজিত করেন।
১৯৭২ এবং ১৯৭১ সালে কংগ্রেসের গোবিন্দ চন্দ্র নস্কর জয়ী হন। ১৯৬৯ সালে কংগ্রেসের নারায়ণ নস্কর জয়ী হন। ১৯৬৭ সালে বাংলা কংগ্রেসের এ.সি. হালদার জয়ী হন। ১৯৬২ সালে কংগ্রেসের খগেন্দ্রনাথ নস্কর জয়ী হন। ১৯৫৭ সালে ক্যানিং একটি যৌথ আসন ছিল। কংগ্রেসের খগেন্দ্রনাথ নস্কর ও আব্দুস শুকুর উভয়ই জয়লাভ করেন।
মাতিয়াস ভেসিনো

মাতিয়াস ভেসিনো ফালেরো (জন্ম: ২৪ আগস্ট ১৯৯১) হলেন উরুগুয়ের একজন ফুটবলার, যিনি ইতালীয় ক্লাব ইন্টার মিলান এবং উরুগুয়ে ফুটবল দলের হয়ে মধ্যমাঠের খেলোয়াড় হিসেবে খেলেন।
২০১০ সালে, সেন্ট্রাল এস্পানিয়লের হয়ে খেলার মাধ্যমে ভেসিনো তার পেশাদার ক্যারিয়ার শুরু করেন। অতঃপর ২০১১–১২ মৌসুমে তিনি নাসিওনালে স্থানান্তর হন।
ক্যানিং পূর্ব বিধানসভা কেন্দ্র

ক্যানিং পূর্ব (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৯ নং ক্যানিং পূর্ব বিধানসভা কেন্দ্রটি দেউলি-১, দেউলি-২, কালিকাতলা, সারেঙ্গাবাদ, মাঠেরদিঘি, তাম্বুলদহ-১ এবং তাম্বুলদহ-২ গ্রাম পঞ্চায়েত গুলি ক্যানিং-২ সমষ্টি উন্নয়ন ব্লক এবং বোদরা, চন্দনেশ্বর-১, চন্দনেশ্বর-২, দুর্গাপুর, শাঁকশহর এবং তারদা গ্রাম পঞ্চায়েত গুলি ভাঙড়-১ সমষ্টি উন্নয়ন ব্লক এর অন্তর্গত।
ক্যানিং পূর্ব বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
২০১১ সালে, সিপিআই (এম) এর আব্দুর রেজ্জাক মোল্লা তার নিকটতম প্রতিদ্বন্দ্বী কংগ্রেসের ইব্রাহিম মোল্লাকে পরাজিত করেন।
সিপিআই (এম) এর আব্দুর রেজ্জাক মোল্লা ১৯৭৭ থেকে ২০০৬ সাল পর্যন্ত ক্যানিং ইস্ট কেন্দ্র থেকে জয়ী হন, ২০০৬ সালে 
তৃণমূল কংগ্রেসের আমিরুল ইসলামকে পরাজিত করেন। ২০০১ সালে কংগ্রেসের মুজিবর রহমান কয়ালকে, ১৯৯৬ সালে কংগ্রেসের আকরাম লস্করকে, ১৯৯১ সালে কংগ্রেসের আব্দুস সাত্তার মোল্লাকে, ১৯৮৭ সালে কংগ্রেসের অমরনাথ বন্দ্যোপাধ্যায়কে, ১৯৮২ সালে কংগ্রেসের আহমেদ নুরুজ্জামানকে এবং ১৯৭৭ সালে কংগ্রেসের ওসমান গণিকে পরাজিত করেন।
১৯৭২ এবং ১৯৭১ সালে কংগ্রেসের গোবিন্দ চন্দ্র নস্কর জয়ী হন। ১৯৬৯ সালে কংগ্রেসের নারায়ণ নস্কর জয়ী হন। ১৯৬৭ সালে বাংলা কংগ্রেসের এ.সি. হালদার জয়ী হন। ১৯৬২ সালে কংগ্রেসের খগেন্দ্রনাথ নস্কর জয়ী হন। ১৯৫৭ সালে ক্যানিং একটি যৌথ আসন ছিল। কংগ্রেসের খগেন্দ্রনাথ নস্কর ও আব্দুস শুকুর উভয়ই জয়লাভ করেন।
কার্গিল বিমানবন্দর

কার্গিল বিমানবন্দর কার্গিল শহর থেকে ৬ কিলোমিটার দূরে এবং শ্রীনগর থেকে ২১০ কিলোমিটার দূরে কার্গিল জেলায় অবস্থিত একটি সামরিক বিমানবন্দর অবস্থিত। এটি জম্মু ও কাশ্মীরের ৪ টি বিমানবন্দরের মধ্যে একটি। এটি বিমানবন্দর কর্তৃপক্ষ (এএআই) দ্বারা এটি ৩৫০ মিলিয়ন রুপি ব্যয়ে, প্রাথমিকভাবে বেসামরিক ব্যবহারের জন্য নির্মিত হয়েছিল কিন্তু ১৯৯৯ সালে কার্গিল যুদ্ধে ক্ষতিগ্রস্ত হওয়ার পরে এটি ভারতীয় বিমানবাহিনী (আইএএফ)-এর কাছে হস্তান্তর করা হয়েছিল। বিমানবন্দের বেসামরিক উড়ান ব্যবস্থা রাজ্য সরকার পরিচালিত হয়।
২০১৬ সালের মধ্যে বিমানবন্দরটিকে পূর্ণাঙ্গ বিমান বাহিনীতে পরিণত করার পরিকল্পনা নিয়েছিল ভারতীয় বিমানবাহিনী। বায়ুবাহিনী তার আন্তোনোভ এন-৩২ বিমানকে একটি বিমান কুরিয়ার পরিষেবায় ব্যবহার করে যা কঠোর শীতের ঋতুতে কারগিল থেকে শ্রীনগর ও জম্মু পর্যন্ত নাগরিকদের স্থানান্তরিত করে।
'বিমানবন্দরটি স্থানীয় রাজনীতিবিদদের পাশাপাশি জনসাধারণের জন্য বাণিজ্যিক বেসামরিক পরিষেবাসমূহের জন্য উন্মুক্ত করা উচিত' এমন বিষয় নিয়ে বিতর্কিত রয়েছে। "এয়ার মন্ত্র্র" নামে একটি বিমানসংস্থা বিমানবন্দরে একটি বেসামরিক বিমান অবতরণ করারিয়ে বিমানবন্দরটির প্রথম বাণিজ্যিক বিমানসংস্থা হয়ে ওঠে, যখন ২০১২ সালের জানুয়ারিতে বিমানসংস্থাটির ১৭ আসনের বিমান রাজ্যের মুখ্যমন্ত্রী ওমর আবদুল্লাহর সহ বিশিষ্ট ব্যক্তিবর্গদের নিয়ে অবতরণ করে।
ইউটুটো

ইউটুটো () পরিপূর্ণ ফ্রি সফটওয়্যার দিয়ে নির্মিত একটি লিনাক্স ডিস্ট্রিবিউশন। উত্তর আর্জেন্টিনার একপ্রকার টিকটিকির নামে এর নামকরণ করা হয়েছে। 
ইউটুটো ছিলো প্রথম গ্নু প্রকল্প-কর্তৃক চিহ্নিত পুরোপুরি ফ্রি লিনাক্স-ভিত্তিক সিস্টেম। গ্নু প্রকল্পের প্রতিষ্ঠাতা রিচার্ড স্টলম্যান, এ ডিস্ট্রিবিউশনটি পরিগ্রহণ করেছেন এবং ওনার ব্যক্তিগত কম্পিউটারে ব্যবহার করেছেন। এটা অবশ্য তার জিনিউস্যান্স ও ট্রিস্কল গ্নু/লিনাক্স ব্যবহারের পূর্বের ঘটনা।
কলাম্বিয়া পিকচার্স

কলাম্বিয়া পিকচার্স ইন্ডাস্ট্রিজ, ইনকর্পোরেটেড (সাধারণত কলাম্বিয়া পিকচার্স অথবা কলাম্বিয়া নামে পরিচিত, পূর্ব নাম সিবিসি ফিল্ম সেলস করর্পোরেশন এবং কলাম্বিয়া পিকচার্স করর্পোরেশন) একটি মার্কিন চলচ্চিত্র স্টুডিও, প্রোযোজনা প্রতিষ্ঠান এবং চলচ্চিত্র পরিবেশক, যেটি সোনি পিকচারর্স মোশন পিকচার গ্রুপের একটি সদস্য,
পরবর্তীতে কলাম্বিয়া পিকচার্স নাম প্রাপ্ত, সিবিসি ফিল্ম সেলস্ করর্পোরেশন হ্যারি কোন, তার ভাই জ্যাক কোন এবং জো ব্র্যান্ডেট কর্তৃক ১৯ জুন, ১৯১৮ সালে প্রতিষ্ঠিত হয়। ১৯২৪ সালে এর নাম পরিবর্তন করে রাখা হয় কলাম্বিয়া পিকচার্স। এর নামকরণ করা হয়েছে যুক্তরাষ্ট্রের এক জাতীয় ব্যক্তিত্বের নামানুসারে, যেটি প্রতিষ্ঠানটির লোগো হিসেবে ব্যবহার করা হয়।
সঞ্জয় খান

সঞ্জয় খান (জন্ম: আব্বাস খান; ৩ জানুয়ারি ১৯৪১) হলেন ভারতীয় চলচ্চিত্রের অভিনেতা, প্রযোজক, পরিচালক যিনি হিন্দি সিনেমা ও টেলিভিশনে তাঁর কাজের জন্য পরিচিত। ১৯৬৪ সালে চেতন আনন্দ পরিচালিত হকিকত ছবিতে প্রথম একটি ছোট্ট রোলে অভিনয় করেন সঞ্জয় খান। একই বছর তিনি "দোস্তি" চলচ্চিত্রে অভিনয় করেন, যা সেবছর শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার পেয়েছিল। 
সঞ্জয় খান একের পর এক চলচ্চিত্রে অভিনয় করেন, যেমন 'দস লাখ, 'এক ফুল দো মালি, 'ইনটাকাম, 'ধুন্দ, 'মেলা' (১৯৭১) 'উপাসনা' (১৯৭১), 'মেলা, (১৯৭১) এবং 'নাগিন, (১৯৭৬)। পরে তিনি তাঁর বড় ভাই ফিরোজ খানের সাথে অভিনয় করেছিলেন, 'চন্দী সোনা, (১৯৭৭) এবং 'আব্দুল্লাহ, (১৯৮০) এর সাথে প্রযোজক ও পরিচালক হন। ১৯৯০ সালে তিনি বিখ্যাত ঐতিহাসিক ধারাবাহিক দ্য সোয়ার্ড অফ টিপু সুলতানে সুলতানের ভূমিকায় অভিনয় করেন এবং পরিচালনা করেন।
দ্যনিস মুকওয়েগে

দ্যনিস মুকওয়েগে (জন্ম ১লা মার্চ ১৯৫৫) কঙ্গোর একজন স্ত্রীরোগবিশারদ এবং নোবেল শান্তি পুরস্কার বিজেতা। তিনি বুকাবু'তে পেনজি হাসপাতাল প্রতিষ্ঠা করেন এবং সেখানেই কর্মরত আছেন, যেখানে তিনি বিদ্রোহী বাহিনী কর্তৃক ধর্ষণের শিকার নারীদের চিকিত্‍সা দিয়ে থাকেন।
দ্বিতীয় কঙ্গো যুদ্ধ থেকেই তিনি ধর্ষণের শিকার হাজারো নারীকে চিকিত্‍সা সেবা প্রদান করে আসছেন। তার আঠারো ঘণ্টার কর্মদিবসে তিনি দৈনিক দশটি অস্ত্রোপচার করে থাকেন। ২০১৮ সালে তিনি এবং নাদিয়া মুরাদ "যৌন নিপীড়নকে যুদ্ধের হাতিয়ার হিসেবে ব্যবহার এবং সশস্ত্র সংঘাত বন্ধে তাদের প্রচেষ্টার কারণে" যৌথভাবে শান্তিতে নোবেল পুরস্কার লাভ করেন।
দ্যনিস মুকওয়েগে পরিবারের নয় ভাই বোনের মধ্যে তৃতীয়। তিনি চিকিৎসাবিজ্ঞান নিয়ে পড়াশোনা করেন। কারণ উন্নত চিকিত্‍সা সেবা থেকে বঞ্চিত কঙ্গোর নারীদের গর্ভধারণে জটিলতা দেখার পর তিনি চাইতেন তাদের সেবা করতে।
১৯৮৩ সালে মেডিক্যাল ডিগ্রী নিয়ে ইউনিভার্সিটি অব বুরুন্ডি থেকে স্নাতক হওয়ার পর দ্যনিস মুকওয়েগে বুকাবুর নিকটে লিমরা হাসপাতালে একজন শিশুরোগ বিশেষজ্ঞ হিসেবে কাজ করতেন। যদিও পরে যথাযথ চিকিৎসা সেবার অভাবে সন্তান জন্মদানের পর প্রায়ই ব্যাথাসহ নানা জটিলতায় ভোগা নারীদের সেবার জন্য তিনি স্ত্রীরোগ বিষয়ে ফ্রান্সের অঁজের বিশ্ববিদ্যালয়ে পড়াশোনা করেন এবং সেখান থেকে ১৯৮৯ সালে স্নাতক হন।
ফ্রান্সে পড়াশোনা শেষে দ্যনিস মুকওয়েগে পুনরায় লেমেরা হাসপাতালে যোগদান করেন, কিন্তু প্রথম কঙ্গো যুদ্ধ শুরু হওয়ার পর অনেকগুলো হিংসাত্মক ঘটনার কারণে তিনি বুকাবুতে ফিরে আসেন এবং ১৯৯৯ সালে সেখানে পেনজি হাসপাতাল প্রতিষ্ঠা করেন।
প্রতিষ্ঠার পর থেকে পেনজি হাসপাতালে জটিল স্ত্রীরোগ এবং ট্রমায় আক্রান্ত ৮৫ হাজারের অধিক (এক হিসাব অনুযায়ী এদের ৬০ শতাংশ যৌন নিপিড়নের স্বীকার) নারী রোগীকে সেবা দিয়ে আসছে, আর এসব রোগীর অধিংকাশই আসতেন সংঘাতপূর্ণ এলাকা থেকে। জার্মান ইনস্টিটিউট ফর মেডিক্যাল মিশন (ডিআইএইএম) মুকওয়েগেকে তার কাজে অর্থ ও ঔষধ প্রদানের মাধ্যমে সহযোগিতা করে আসছে।
২০১২ সালের সেপ্টম্বরে দ্যনিস মুকওয়েগে জাতিসংঘে এক ভাষণ প্রদান করেন, যেখানে তিনি গনতান্ত্রিক কঙ্গো প্রজাতন্ত্রের বিপুল হারে গনধর্ষণের ঘটনার তীব্র নিন্দা জানান, এবং যথাযথ পদক্ষেপ না নেওয়ার জন্য কঙ্গো সরকার এবং অন্যান্য দেশের সমালোচনা করেন। তার মতে,"এটি একটি অন্যায্য যুদ্ধ এবং কেবল নারীদের প্রতি নির্যাতন এবং ধর্ষনকে যুদ্ধের কৌশল হিসেবে ব্যবহার করা হয়েছে।"
২৫ অক্টোবর ২০১২ সালে, চার অস্ত্রধারী ব্যক্তি তাঁর বাসভবনে হামলা চালায়, কিন্তু তখন তিনি বাড়িতে ছিলেন না। হামলাকরীরা দ্যনিস মুকওয়েগের কন্যাকে জিম্মি করে এবং তাঁর ফেরার অপেক্ষা করতে থাকে। মুকওয়েগে ফেরার পর অস্ত্রধারীরা তাঁর দেহরক্ষীকে হত্যা করে এবং গোলাগুলির সময় মাটিতে পড়ে যাওয়ার ফলে মুকওয়েগে বেঁচে যান। হত্যাচেষ্টার পর মুকওয়েগে ইউরোপে চলে যান এবং পেনজি হাসপাতাল জানায় যে, তাঁর অনুপস্থিতে এর নিয়মিত কার্যক্রমে বিঘ্ন ঘটছে।
১৪ জানুয়ারী ২০১৩ সালে তিনি পুনরায় বুকাবুতে ফিরে আসেন, যেখানে তিনি ২০ মাইলব্যাপী দীর্ঘ ভীড়ে জনগনের উষ্ণ অভ্যর্থনা লাভ করেন, বিশেষ করে তাঁর রোগীদের থেকে, যারা আনারস ও পেঁয়াজ বিক্রি করে তাঁর ফেরার টিকিটের জন্য অর্থ সংগ্রহ করেছিল।
ক্রিস্টিয়ান এরিকসেন

ক্রিস্টিয়ান দানেমান এরিকসেন (, ; জন্ম: ১৪ ফেব্রুয়ারি ১৯৯২) হলেন একজন ডেনীয় ফুটবলার, যিনি প্রিমিয়ার লিগ ক্লাব ম্যানচেস্টার ইউনাইটেড এবং ডেনমার্ক জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি ২০১০ সালের মার্চ মাসে ডেনমার্ক জাতীয় দলের হয়ে অভিষেক করেন, এবং দক্ষিণ আফ্রিকায় অনুষ্ঠিত ২০১০ ফিফা বিশ্বকাপের সর্বকনিষ্ঠ খেলোয়াড় ছিলেন।
২০১১ সালে, এরিকসেন বর্ষসেরা ডেনীয় ফুটবল খেলোয়াড়, বর্ষসেরা ওলন্দাজ ফুটবল প্রতিভা, বর্ষসেরা আয়াক্স ফুটবল প্রতিভা (মার্কো ভ্যান বাস্তেন পুরস্কার), এবং উয়েফা ইউরো অনূর্ধ্ব-২১ টুর্নামেন্টসেরা দল-এর মতো পুরস্কার জয়লাভ করেন। একই সাথে তিনি আয়াক্সের হয়ে এরেডিভিসি জয়লাভ করেন, তিনি টটেনহ্যাম হটস্পারের উদ্দেশ্যে স্থানান্তর হওয়ার পূর্বে ২০১০–১১, ২০১১–১২ এবং ২০১২–১৩ মৌসুমে ট্রফি জয়লাভ করেন। তিনি ২০১৩ সালের আগস্ট মাসে, ১১.৫ মিলিয়ন ইউরোর বিনিময়ে টটেনহ্যাম হটস্পারে যোগদান করেন। তিনি ২০১৩–১৪ মৌসুমে "বর্ষসেরা টটেনহ্যাম হটস্পার খেলোয়াড়"-এর পুরস্কার জয়লাভ করেন এবং ২০১৫ সালে টানা তৃতীয়বারের মতো বর্ষসেরা ডেনীয় ফুটবল খেলোয়াড়ের পুরস্কার জয়লাভ করেন।
আয়াক্স
টটেনহ্যাম হটস্পার
ব্যক্তিগত
রেকর্ড
মার্কো মারিন

মার্কো মারিন (জন্ম: ১৩ মার্চ ১৯৮৯) হলেন একজন জার্মান ফুটবলার, যিনি সার্বীয় ক্লাব রেড স্টার বেলগ্রেড দলের হয়ে একজন মধ্যমাঠের খেলোয়াড় হিসেবে খেলেন। তিনি ২০১০ ফিফা বিশ্বকাপে ৩য় স্থান অধিকারী জার্মানি ফুটবল দলের একজন সদস্য ছিলেন।
সাঙ্গী তক্ত জেলা

সাঙ্গী তক্ত অথবা সাঙ্গ‐ই‐তক্ত () হচ্ছে আফগানিস্তানের দায়কুন্দি প্রদেশের একটি অন্যতম জেলা। ২০০৫ সালে এটি দায়কুন্দি জেলার অংশ হিসেবে গঠন করা হয়েছিল।
সংঘত-বন্দর জেলার প্রায় ২৯০ টির মত গ্রাম রয়েছে। এটার সীমানা প্রায় এবং এখানকার জনসংখ্যা প্রায় ৭৮,৯০০ জন। এই জেলাটি ঘোর প্রদেশ এবং দায়কুন্ডি আস্ট্রালয় জেলা কর্তৃক নিয়ন্ত্রিত।
জেলাটিতে সাধারণত কৃষকের সংখ্যাই বেশি। এই জেলাটিতে পিচের রাস্তা নেই এবং এখানে সরকারি কোন অফিস ভবনও নেই।
জেলাটি হাতে গোনা কয়েকটি গ্রাম রয়েছে, যেগুলির নাম হচ্ছে-
সোনালি ব্যাগ

সোনালি ব্যাগ হলো পাট থেকে উদ্ভাবিত এক ধরনের পলিথিন ব্যাগ। পাট থেকে পলিথিন ব্যাগ উৎপাদনের এই প্রক্রিয়াটি আবিষ্কার করেছেন বাংলাদেশি বিজ্ঞানী মোবারক আহমদ খান। এটি একটি সেলুলোজ-ভিত্তিক বায়োডিগ্রেডেবল বায়োপ্লাস্টিক, যা প্লাস্টিক ব্যাগের একটি বিকল্প। পাট থেকে এই সেলুলোজকে সংগ্রহ করা হয়, যেখানে পাট হচ্ছে পৃথিবীর অন্যতম প্রধান আঁশ শস্য।
১৯৮২ সালে বাজারে প্রচলিত পলিথিনের বাণিজ্যিক ব্যবহার শুরু হলে পরিবেশের উপর এর ক্ষতিকারক প্রভাবের কথা চিন্তা করে পরিবেশ কর্মীরা এর বিরোধিতা করেন এবং ফলশ্রুতিতে বিভিন্ন দেশে পলিথিন ব্যবহার নিষিদ্ধ করা হয়। বাংলাদেশেও ২০০২ সালে প্রচলিত পলিথিন ব্যাগ উৎপাদন ও বিপণন নিষিদ্ধ ঘোষণা করা হয়। এই সময়ে যে আইন তৈরি হয় তাতে পলিথিনের বিকল্প হিসেবে ন্যাচারাল ফাইবার কমপোজিট (NFC) নিয়ে গবেষণা ও উন্নয়নের জন্য জোর দেয়া হয়। কয়েক বছর আগে থেকে এটি নিয়ে গবেষণা শুরু হলেও প্রচলিত পলিথিন নিষিদ্ধ হওয়ার পর থেকে মূলত পরিবেশ বান্ধব উপায়ে পলিথিন ব্যাগ উৎপাদন নিয়ে জোরালোভাবে কাজ শুরু হয়। এক দশক ধরে পরিশ্রমের চেষ্টায় বাংলাদেশ পরমাণু শক্তি কমিশন এর একজন বিজ্ঞানী মোবারক আহমদ খান বাংলাদেশের আরও কয়েকজন গবেষকের সহায়তায় বেশ কিছু (একটি পরিসরের) এনএফসি বা ন্যাচারাল ফাইবার কমপোজিট প্রস্তুত করতে সক্ষম হন। পরবর্তিতে ২০১৮ সালে বাংলাদেশ জুট মিলস করপোরেশন (বিজেএমসি) মোবারক আহমদ খান এর দ্বারা তৈরিকৃত একটি পাট-ভিত্তিক এনএফসি ব্যবহার করে একটি ব্যাগের বাণিজ্যিক উৎপাদন শুরু করে। বাংলাদেশের সাবেক প্রধানমন্ত্রী শেখ হাসিনা এই পণ্যের নাম দেন সোনালি ব্যাগ। পাটকে "সোনালি আঁশ" বলা হয় বলে এর এইরকম নাম করা হয়।
বাংলাদেশের পাট ও বস্ত্র প্রতিমন্ত্রী মির্জা আজম বলেন:একসময়ের গোল্ডেন ফাইবার (সোনালী আঁশ) হিসেবে পরিচিত এই পাট ভবিষ্যতে গোল্ডেন বার (সোনার বার) হিসেবে পরিচিত হবে।... বাজারে সোনালী ব্যাগের চাহিদা ব্যাপক হবে। আমরা যদি প্রতিদিন ৫০০ টন সোনালী ব্যাগ উৎপাদন করতে পারি তাহলে ৫০০ টনই বাজারজাত করা সম্ভব।
পাটজাত এ পলিথিন ব্যাগটি উৎপাদনে প্রথমে পাট থেকে সেলুলোজ সংগ্রহ করে সেটি প্রক্রিয়াজাত করা হয়। পরবর্তীতে সেলুলোজ থেকে সংগৃহীত সিটের মাধ্যমে পলিথিন ব্যাগ তৈরি করা হয়। পাটের তৈরি সোনালি ব্যাগ সহজেই মাটির সাথে মিশে যায় এবং মাটিতে উর্বরতা বৃদ্ধিতে সহায়তা করে।
শাহরিস্তান জেলা

শাহরিস্তান (Dari Persian: ) আফগানিস্তানের দায়কুন্দি প্রদেশের একটি অন্যতম জেলা। ২০০৪ সালে উরুজান প্রদেশের দূরবর্তী উত্তর অঞ্চল দায়কুন্দি বারের একটি প্রদেশ হিসাবে জেলাটি প্রতিষ্ঠিত করা হয়েছিল।
শারিয়ান তালিবান-নিয়ন্ত্রিত উরুজগান প্রদেশের উত্তরে অবস্থিত, এবং গিজাব জেলার সাথে অত্যন্ত দীর্ঘ সীমানা ভাগ করে নিয়েছে। ২০০৬ সালে উরুজান প্রদেশের সাথে পুনরায় সংযুক্ত হওয়ার আগ পর্যন্ত এটি দায়কুন্দি জেলার অংশ ছিল। এছাড়াও এটি বামিয়ান প্রদেশের উত্তর সীমান্তেও অবস্থিত। মূলতঃ শাহরিস্তানের কয়েকটি উল্লেখোগ্য এলাকা রয়েছে, যেমন; মরমর ও শাহরিস্তান।
মগরাহাট পূর্ব বিধানসভা কেন্দ্র

মগরাহাট পূর্ব (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪১ নং মগরাহাট পূর্ব (এসসি) বিধানসভা কেন্দ্রটি মগরাহাট-২ সমষ্টি উন্নয়ন ব্লক এর অন্তর্গত।
মগরাহাট পূর্ব বিধানসভা কেন্দ্রটি ১৯ নং জয়নগর লোকসভা কেন্দ্র (এসসি) এর অন্তর্গত। পূর্বে এই কেন্দ্রটি মথুরাপুর লোকসভা কেন্দ্র এর অন্তর্গত ছিল।
২০১১ সালে, তৃণমূল কংগ্রেসের নমিতা সাহা তার নিকটতম প্রতিদ্বন্দ্বী সিপিআই (এম) এর চন্দন সাহাকে পরাজিত করেন।
২০০৬ এবং ২০০১ সালের রাজ্য বিধানসভা নির্বাচনে, সিপিআই (এম) এর বাঁশরী মোহন কাঞ্জি ১২১ নং মগরাহাট ইস্ট (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের নমিতা সাহাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) নির্মল সিনহা ১৯৯৬ এবং ১৯৯১ সালে কংগ্রেসের প্রতিনিধিত্বকারী নমিতা সাহাকে পরাজিত করেন। সিপিআই (এম) এর রাধিকা রঞ্জন প্রামাণিক ১৯৮৭ সালে কংগ্রেসের মনোরঞ্জন হালদারকে পরাজিত করেন, ১৯৮২ সালে কংগ্রেসের নির্মল কান্তি মন্ডলকে এবং ১৯৭৭ সালে কংগ্রেসের মনোরঞ্জন হালদারকে পরাজিত করেন।
১৯৭২ সালে কংগ্রেসের মনোরঞ্জন হালদার জয়ী হন। সিপিআই (এম) এর রাধিকা রঞ্জন প্রামাণিক ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের অর্ধেন্দু শেখর নস্কর জয়ী হন।
১৯৫৭ এবং ১৯৫১ সালে মগরাহাট একটি যৌথ আসন ছিল। উভয় নির্বাচনে, কংগ্রেসের আব্দুল হাশেম ও অর্ধেন্দু শেখর নস্কর উভয়ই মগরাহাট কেন্দ্র থেকে জয়ী হন।
নোবেল পুরস্কার ২০১৮

নোবেল পুরস্কার প্রতিবছর অক্টোবর মাসের প্রথম সপ্তাহ হতে ঘোষণা করার ঐতিহ্যকে মেনে ২০১৮ সালে বিভিন্ন বিষয়ের জন্য নোবেল বিজয়ীদের নাম ঘোষণা করা হয় যথাক্রমে ১ অক্টোবর তারিখে চিকিৎসাবিজ্ঞানে, ২ অক্টোবর তারিখে পদার্থবিজ্ঞানে, ৩ অক্টোবর তারিখে রসায়নে, ৫ অক্টোবর তারিখে শান্তিতে। এছাড়াও ৮ অক্টোবর তারিখে অর্থনীতিতে পুরস্কার প্রাপকের নাম ঘোষণা করা হবে; তবে সুইডিশ একাডেমির সদস্যদের যৌন কেলেঙ্কারি ও আর্থিক অনিয়মের অভিযোগ পাওয়ার কারণে এবছর সাহিত্যে কাউকে পুরস্কার দেয়া হয়নি। এখন পর্যন্ত মোট ১২ জন ব্যক্তি এবছরের(২০১৮ সালের) নোবেল পুরস্কারে ভূষিত হয়েছেন; যাদের মধ্যে রয়েছে জাপানী (১ জন), ফরাসী (১ জন), কানাডীয় (১ জন), মার্কিন (ছয় জন), ইংরেজ (১ জন), কঙ্গোর (১ জন), ইরাকি (১ জন)।
২০১৮ সালের জন্য চিকিৎসাবিজ্ঞানে নোবেল পুরস্কার ঘোষিত হয় ১ অক্টোবর তারিখে। ক্যান্সার চিকিৎসায় কীভাবে শরীরের রোগ প্রতিরোধ ব্যবস্থাকে কাজে লাগানো যায় তার পদ্ধতি আবিষ্কার করে চিকিৎসাবিজ্ঞানে ২০১৮ সালের নোবেল পুরস্কার জিতে নেন দুই বিজ্ঞানী; তারা হলেন যুক্তরাষ্ট্রের জেমস পি. এলিসন এবং জাপানের তাসুকু হনজো। ক্যান্সারের কোষগুলিকে মানুষের শরীরের রোগ প্রতিরোধ ক্ষমতা দ্বারাই আক্রমণ করে প্রতিহত করার পদ্ধতি আবিষ্কার করা এই দুই বিজ্ঞানী পুরস্কারের ৯০ লাখ সুইডিশ ক্রোনার ভাগাভাগি করে নেবেন।
লেজার গবেষণায় অবদানের জন্য তিনজন বিজ্ঞানীকে ২০১৮ সালে পদার্থ বিজ্ঞানে নোবেল পুরস্কার প্রদাণ করা হয়। রয়্যাল সুইডিশ অ্যাকাডেমি অব সায়েন্সেস ২০১৮ সালের ২ অক্টোবর এই পুরস্কারের জন্য যুক্তরাষ্ট্রের আর্থার অ্যাশকিন, ফরাসী জেরার মুরু এবং কানাডার ডোনা স্ট্রিকল্যান্ডের নাম ঘোষণা করে। চোখের চিকিৎসার ক্ষেত্রে ছোট ছোট কণা, পরমাণু, ভাইরাস ও অন্যান্য জীবন্ত কোষ ধরার অপটিক্যাল টুইজারস আবিষ্কারের জন্য আশকিন পাবেন পুরস্কারের অর্ধাংশ। অন্যদিকে, লেজার রশ্মিকে প্রসারিত ও বিবর্ধিত করে পুনরায় সংকুচিত করার মাধ্যমে সবচেয়ে তীব্রতা সম্পন্ন ও শক্তিশালী লেজার পালস সৃষ্টি করায় মৌর এবং ডোনা মোট পুরস্কারের অবশিষ্ট অর্ধেক অর্থ ভাগাভাগি করে নেবেন।
৩ অক্টোবর রসায়নে নোবেল অর্জন করেন
৫ অক্টোবর তারিখে শান্তিতে যৌন সহিংসতা, যুদ্ধ এবং সশস্ত্র সংঘাত বন্ধের প্রচেষ্টা করার জন্য দুইজনকে নোবেল দেওয়া হয়। তারা হলেন
জলবায়ু পরিবর্তন ও প্রযুক্তি কীভাবে অর্থনীতিকে প্রভাবিত করে তা নিয়ে গবেষণার জন্য এই বছর(২০১৮) ৮ অক্টোবর অর্থনীতিতে নোবেল পুরস্কার ঘোষণা করা হয়। তারা হলেন 
সুইডিশ একাডেমির সদস্যদের যৌন কেলেঙ্কারি ও আর্থিক অনিয়মের অভিযোগ পাওয়ার কারণে এবছর সাহিত্যে কাউকে পুরস্কার দেয়া হয়নি, তবে আগামী বছর পরবর্তী আসরে সাহিত্য পুরস্কারের সাথে এই পুরস্কারটি প্রদান করা হবে।
আফগানিস্তান প্রিমিয়ার লিগ

আফগানিস্তান প্রিমিয়ার লিগ বা এপিএল (Apl) হল আফগানিস্তানের একটি পেশাদার টুয়েন্টি ২০ ক্রিকেট লিগ প্রতিযোগিতা। লিগটি গুলবাহার আফগানিস্তান প্রিমিয়ার লিগ নামেও পরিচিত। বাৎসরিক অনুষ্ঠিত এ প্রতিযোগিতায় আফগানিস্তানের বিভিন্ন শহরের ৫টি ফ্রাঞ্চাইজি দল অংশগ্রহণ করে। লিগ প্রতিযোগিতাটি আফগানিস্তান ক্রিকেট বোর্ড কর্তৃক সংযুক্ত আরব আমিরাতে পরিচালিত হয়। লিগটির প্রথম সংস্করণ ২০১৮ সালের ৫ থেকে ২১ অক্টোবর পর্যন্ত শারজাহ ক্রিকেট স্টেডিয়ামে অনুষ্ঠিত হয়। ২০১৮ সালের আগস্ট মাসে আইসিসি এই টুর্নামেন্টের অনুমোদন দেয়।
গ্লিনিস জন্স

গ্লিনিস জন্স (; জন্ম: ৫ অক্টোবর ১৯২৩) হলেন একজন সাবেক ব্রিটিশ অভিনেত্রী, নৃত্যশিল্পী, পিয়ানোবাদক ও গায়িকা। তিনি তার ভারী কণ্ঠ ও স্বভাবগত ব্যক্তিত্বের জন্য পরিচিত। অভিনয়ের স্বীকৃতি হিসেবে তিনি একটি টনি পুরস্কার অর্জন করেন এবং একটি করে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন।
জন্স তার পিতামাতা এক সফরে থাকাকালীন দক্ষিণ আফ্রিকার প্রিটোরিয়ায় জন্মগ্রহণ করেন। তিনি ব্রডওয়ে মঞ্চে "আ লিটল নাইট মিউজিক" নাটকে ডিজাইরি আর্মফেল্ট ও ওয়াল্ট ডিজনির সঙ্গীতধর্মী চলচ্চিত্র "ম্যারি পপিন্স"-এ উইনিফ্রেড ব্যাংকস চরিত্রে অভিনয়ের জন্য সর্বাধিক পরিচিতি অর্জন করেন। প্রথম কাজের জন্য তিনি শ্রেষ্ঠ অভিনেত্রী বিভাগে টনি পুরস্কার অর্জন করেন। পরবর্তীকালে তিনি "দ্য সানডাউনার্স" (১৯৬০) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন এবং "দ্য চ্যাপম্যান রিপোর্ট" (১৯৬২) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
জন্স ১৯২৩ সালের ৫ই অক্টোবর দক্ষিণ আফ্রিকার প্রিটোরিয়ায় জন্মগ্রহণ করেন। তার মাতা অ্যালিস মড স্টিল (জন্ম: অয়ারহ্যাম, ১৯০১-১৯৭০) ছিলেন একজন পিয়ানোবাদক এবং পিতা মারভিন জন্স (১৮৯৯-১৯৯২) ছিলেন মঞ্চ ও চলচ্চিত্র অভিনেতা। তার জন্মের সময় তার পিতামাতা প্রিটোরিয়ায় এক সফরে গিয়েছিলেন। তার পূর্বপুরুষগণ পশ্চিম ওয়েলসের বাসিন্দা ছিলেন।
তিনি "অ্যানাদার টাইম, অ্যানাদার প্লেস" (১৯৫৮) চলচ্চিত্রে কাজ করতে ব্রিটেন ফিরে আসেন এবং "শেক হ্যান্ডস উইথ দ্য ডেভিল" (১৯৫৯)-এ অভিনয় করেন। পরের বছর তিনি "দ্য স্পাইডার্স ওয়েব" ও "দ্য সানডাউনার্স" চলচ্চিত্রে অভিনয় করেন। শেষোক্ত চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি "দ্য চ্যাপম্যান রিপোর্ট" (১৯৬২) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
জন্স ওয়াল্ট ডিজনি প্রযোজিত রবার্ট স্টিভেনসনের সঙ্গীতধর্মী চলচ্চিত্র "ম্যারি পপিন্স" (১৯৬৪)-এ উইনিফ্রেড ব্যাংকস চরিত্রে অভিনয় করে খ্যাতি অর্জন করেন। পরের বছর তিনি "ডিয়ার ব্রিজিট" (১৯৬৫) চলচ্চিত্র জেমস স্টুয়ার্টের চরিত্রের স্ত্রীর ভূমিকায় অভিনয় করেন। ১৯৬৬ সালে তাকে গ্যারিক থিয়েটারে "দ্য কিংস মেয়ার" মঞ্চনাটকে দেখা যায়।
তিনি ব্রডওয়ে মঞ্চে "আ লিটল নাইট মিউজিক" নাটকে ডিজাইরি আর্মফেল্ট চরিত্রে কাজের জন্য তিনি শ্রেষ্ঠ মুখ্য অভিনেত্রী বিভাগে টনি পুরস্কার অর্জন করেন।
টম হুপার

টমাস জর্জ হুপার (; জন্ম: ৫ অক্টোবর ১৯৭২) হলেন একজন ইংরেজ ও অস্ট্রেলীয় বংশোদ্ভূত ইংরেজ চলচ্চিত্র ও টেলিভিশন পরিচালক। হুপার কিশোর বয়স থেকে স্বল্পদৈর্ঘ্য চলচ্চিত্র নির্মাণ শুরু করেন এবং ১৯৯২ সালে চ্যানেল ফোরে প্রচারের জন্য তার প্রথম পেশাদার স্বল্পদৈর্ঘ্য চলচ্চিত্র "পেইন্টেড ফেসেস" নির্মাণ করেন। অক্সফোর্ড বিশ্ববিদ্যালয়ে পড়াকালীন হুপার মঞ্চনাটক ও টিভি বিজ্ঞাপন নির্মাণ করতেন। স্নাতক সম্পন্ন করার পর তিনি "কোয়াইসাইড", "বাইকার গ্রোভ", "ইস্টএন্ডার্স" ও "কোল্ড ফিট" ধারাবাহিকের কয়েকটি পর্ব পরিচালনা করেন।
হুপার "প্রাইম সাসপেক্ট" ও "জন অ্যাডামস"-এর জন্য সেরা পরিচালনা বিভাগে দুটি এমি পুরস্কারের মনোনয়ন লাভ করেন ও "ফার্স্ট এলিজাবেথ"-এর জন্য একটি এমি অর্জন করেন এবং "লংফোর্ড"-এর জন্য সেরা পরিচালনা বিভাগে বাফটা টিভি ক্রাফট পুরস্কারের মনোনয়ন লাভ করেন। "দ্য কিংস স্পিচ" চলচ্চিত্রের জন্য তিনি শ্রেষ্ঠ পরিচালনার জন্য একাডেমি পুরস্কার ও ডিরেক্টরস গিল্ড অব আমেরিকা পুরস্কার অর্জন করেন এবং গোল্ডেন গ্লোব ও বাফটা পুরস্কারের জন্য মনোনীত হন।
পটুয়াখালী সরকারি টেকনিক্যাল স্কুল ও কলেজ

পটুয়াখালী সরকারি টেকনিক্যাল স্কুল ও কলেজ বাংলাদেশের একটি সরকারি কারিগরি শিক্ষা প্রতিষ্ঠান। এটি বরিশাল বিভাগের পটুয়াখালী জেলার সদর থানার সবুজবাগ এলাকায়, সরকারি শিশু পরিবার, পটুয়াখালী এর পাশে অবস্থিত এবং বাংলাদেশ কারিগরি শিক্ষা বোর্ডের অধীনস্থ।
পটুয়াখালী সরকারি টেকনিক্যাল স্কুল ও কলেজ ১৯৭২ সালে সরাসরি সরকারি ব্যবস্থাপনায় 'পটুয়াখালী সরকারি ভোকেশন্যাল ট্রেনিং ইনিস্টিটিউট' নামে প্রতিষ্ঠিত হয়।
<br>
পুর চমন জেলা

পুর চমন (এছাড়াও উচ্চারণ করা হয়ে থাকে পুরচামান অথবা পোরচামন) আফগানিস্তানের ফারাহ প্রদেশ এর একটি অন্যতম পাহাড়ী জেলা। ২০১০ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৫২,০০০ জন এর মত, যার মধ্যে ৯৫% তাজিক এবং বাকী ৫% পশতুন সম্প্রদায়ের। জেলাটির প্রধান গ্রাম পুরচামনও বলা হয়ে থাকে, দ্রাঘিমাংশে অবস্থান করে ১৪৩১ মিটার উচ্চতায় অবস্থিত।
পুর চমন ১৯৭০-এর দশকের শেষের দিকে আইমাক জাতিগত গোষ্ঠীর নকশবন্দী সুফি নেতা (পির) এর জন্য ধর্মীয় কর্মকাণ্ড পরিচালনার কেন্দ্র ছিল, যেখানে শেষ পীর বাহাউদ্দিন তারাকি সরকারের অধীনে নিহত হন।
কালা ই কাহ জেলা

কালা ই কাহ জেলা পশ্চিম আফগানিস্তানের ফারাহ প্রদেশের পশ্চিম অঞ্চলে অবস্থিত একটি জেলা। এটি পশ্চিম ইরানের সাথে সীমানা নিয়ন্ত্রণ করেছে। ২০১০ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৯,৯০০ জন এর মত। প্রধান শহর কালা ই কাহ (দো কালেহ) () অবস্থান করছে।
অগ্নিজল

অগ্নিজল ভারতীয় বাংলা টেলিভিশন চ্যানেল স্টার জলসায় পূর্বে প্রচারিত একটি ধারাবাহিক নাটক। নাটকটি প্রযোজনা করে শ্রী ভেঙ্কটেশ ফিল্মস। এতে মূল চরিত্রে অভিনয় করেছেন রোহিত সামন্ত ও টুম্পা ঘোষ এবং খলচরিত্রে অভিনয় করেন সুদীপ মুখোপাধ্যায় ও তুলিকা বসু। ২০১৬ সালের ২১ নভেম্বর থেকে স্টার জলসার জনপ্রিয় ধারাবাহিক কিরণমালার পরিবর্তে অগ্নিজলের সম্প্রচার শুরু হয়েছিল।
মধ্যযুগীয় ভারতবর্ষের প্রেক্ষাপটে ক্ষমতার লালসা, ষড়যন্ত্র, যুদ্ধ এবং রাজা দেবদক্ষ ও দেবদাসী সৌরজার অসাধারণ প্রেমের গল্প "অগ্নিজল"।
সহস্রনগরীর রাজা দেবদক্ষ ললাটাক্ষ মন্দিরের দেবদাসী সৌরজার প্রেমে পড়েন। কিন্তু মন্দিরের পুরোহিত আচার্য্য ধীরত্ন তাদের প্রেমের বিরুদ্ধে যান এবং ষড়যন্ত্র শুরু করেন।
দেবদক্ষ রাজা দেববর্মা ও রানি বেদান্তিকার সন্তান। ছোটো দুই ভাই ও বোনের মধ্যে গাঙ্গেয় দেবদক্ষের খুবই ঘনিষ্ঠ। কিন্তু দেবদক্ষ গাঙ্গেয়'র মা, রাজা দেববর্মার দ্বিতীয়া স্ত্রী তমাক্ষির চক্ষুশূল। রানি তমাক্ষি চাইতেন গাঙ্গেয় যেন সহস্র নগরীর পরবর্তী রাজা হন। কিন্তু রাজা দেববর্মার আকস্মিক মৃত্যুতে দেবদক্ষ রাজা হন এবং দেবদাসী সৌরজার প্রেমে পড়েন।
সৌরজার মা দেবদাসী কলাবতী কখনই চাইতেন না, তার মেয়েও তারই মতো দেবদাসী হোক এবং এই জন্যই তিনি মেয়েকে আচার্য্য ধীরত্নের থেকে আড়ালে রাখতেন। কিন্তু ধূর্ত ধীরত্ন সৌরজাকে খুঁজে বের করে এবং ঘোষণা করে যে সৌরজাই হবে মন্দিরের পরবর্তী দেবদাসী। কিন্তু শেষ পর্যন্ত সৌরজাকে বাঁচাতে দেবদক্ষ তাকে বিয়ে করে।
রেড হ্যাট লিনাক্স

রেড হ্যাট লিনাক্স, (), রেড হ্যাটের মালিকানাধীন একসময়কার ব্যাপক ব্যবহৃত একটি লিনাক্স ডিস্ট্রিবিউশন, যেটি ২০০৪ সালে রহিত করা হয়। 
রেড হ্যাট লিনাক্সের প্রথমদিকের রিলিজগুলোকে রেড হ্যাট কমার্সিয়াল লিনাক্সবলে ডাকা হতো। রেড হ্যাট প্রথম অপরীক্ষামূল মুক্তি প্রকাশ করে মে ১৯৯৫ সালে। প্যাকেজিং ফরম্যাট হিসেবে আরপিএম প্যাকেজ ম্যানেজার ব্যবহার করা এটিই ছিলো প্রথম লিনাক্স ডিস্ট্রিবিউশন, এবং সময়ের সাথে সাথে অন্য অনেক ডিস্ট্রিবিউশনের ভিত্তি হিসেবে ব্যবহৃত হয়ে এসেছে, যে দলে রয়েছে ম্যানড্রিভা লিনাক্স এবং ইয়েলো ডগ লিনাক্সের মত ডিস্ট্রোগুলো।
২০০৩ সালে, রেড হ্যাট এন্টারপ্রাইজ পরিবেশকে লক্ষ্য করে বানানো রেড হ্যাট এন্টারপ্রাইজ লিনাক্সের জন্যে রেড হ্যাট লিনাক্সের ধারাটি রহিত করে। রেড হ্যাট লিনাক্স ৯, শেষ রিলিজটি প্রাতিষ্ঠানিকভাবে সমাপ্ত হয় এপ্রিল ৩০, ২০০৪ সালে, তবে ২০০৭ সালের প্রথম দিক পর্যন্ত ফেডোরা লিগেসি প্রকল্প কর্তৃক একে হালনাগাদ করা হয়।
৩.০.৩ সংস্করণটি ছিলো প্রথম লিনাক্স ডিস্ট্রিবিউশন যেটি পূর্বের এ.আউট (a.out) ফরম্যাটের বদলে এক্সিকিউটেবল এবং লিংকেবল ফরম্যাট সমর্থন করতো।
কেতান বাগাল কর্তৃক ডেভেলপকৃত এনাকন্ডা নামে একটি গ্রাফিক্যাল ইন্সটলারের সাথে রেড হ্যাট পরিচয় করিয়ে দেয়, যার মূল উদ্দেশ্য ছিলো শিক্ষানবিশদের জন্য কাজটি সহজ করে দেয়া। পরবর্তীতে অন্য অনেক লিনাক্স ডিস্ট্রিবিউশন এটি পরিগ্রহণ করে। লকিট নামে একটি বিল্ট-ইন টুল ছিলো, যেটি ফায়ারওয়াল সক্ষমতা কনফিগারের জন্যে ব্যবহৃত হতো।
৬ষ্ঠ সংস্করণে রেড হ্যাট গ্নু সি লাইব্রেরি বা glibc ২.১, এনহ্যানসড গ্নু কম্পাইলার সিস্টেম বা egcs-1.2, এবং ২.২ কার্নেল ব্যবহার শুরু করে। স্বয়ংক্রিয় হার্ডওয়্যার সন্ধান ও কনফিগারেশনের জন্যে এখানে কুজু নামের একটি সফটওয়্যারও ব্যবহার করা হয়।
৭ম সংস্করণটি ২.৪ কার্নেলের প্রস্তুতি হিসেবে মুক্তি পায়, যদিও প্রথম রিলিজটি এখনও ২.২ কার্নেলটি ব্যবহার করে। জিলিবসি বা গ্নু সি লাইব্রেরি ২.১.৯২ সংস্করণে উত্তীর্ণ হয়, যেটি আগত সংস্করণ ২.২০-এর একটি বেটা ছিলো এবং রেড হ্যাট জিসিসি এর একটি প্যাচড সংস্করণ ব্যবহার যেটিকে তারা ২.৯২ বলে। নন-আই৩৮৬ যন্ত্রে জিসিসি ২.৯৫-র বাজে পারফরমেন্সের জন্যেই এমন আনস্টেবল সংস্করণ ব্যবহারের সিদ্ধান্ত নেয়া হয়। নতুন জিসিসিগুলো সি++ স্ট্যান্ডার্ডের জন্যে সমর্থনের উন্নতি করে, যার কারণে আগের অনেক কোডই কম্পাইল হচ্ছিলো না।
রেড হ্যাট লিনাক্স ৭ থেকে ইউটিএফ-৮ ডিফল্ট ক্যারেক্টার এনকোডিং হিসেবে সক্রিয় ছিলো। এটি ইংরেজিভাষীদের উপর এর হালকা প্রভাব ফেলেছিলো, তবে অন্যান্য ভাষার জন্যে সমর্থন, আন্তর্জাতিকরণ ও আঞ্চলিকিকরণ, আইডিওগ্রাফ, বাই-ডিরেকশনাল টেক্সট সমর্থন করা শুরু করে। যাইহোক, এ সিদ্ধান্তের জন্যে কিছু নেতিবাচক প্রতিক্রিয়াও আসে।
৮ম সংস্করণ ব্লু কার্ভ ডেস্কটপ থিম ব্যবহার করার দিক থেকে দ্বিতীয় ছিলো। এটা গ্নোম ২, কেডিই ৩ ডেস্কটপ এবং ওপেন অফিস ১-এর সাধারণ থিম ব্যবহার করে। কেডিই সদস্যরা এ পরিবর্তনকে ভাল ভাবে নেয়নি।
৯ম সংস্করণ ন্যাটিভ পোসিক্স থ্রেড লাইব্রেরি সমর্থন করো, যেটি ২.৪ ধারার কার্নেলে রেড হ্যাট পোর্ট করে।
কপিরাইট ও প্যাটেন্ট-জনিত সমস্যায় রেড হ্যাট লিনাক্সে অনেক সুবিধাই ছিলো না। উদাহরণস্বরূপ, এমপিথ্রি সমর্থন রিদমবক্স ও এক্সএমএসএস দুটোতেই বন্ধ থাকতো।
শিব কোহ জেলা

শিব কোহ আফগানিস্তানের ফারাহ প্রদেশের একটি জেলা। ২০০৫ সালের জানুয়ারীতে অনুষ্ঠিতব্য আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩২৫,০০০ জন এর মত। এখানকার জনসংখ্যা প্রায় ৭০% পশতুন এবং ১৫% তাজিক, অন্যান্য জাতিগত গোষ্ঠী সহ অন্যান্য সম্প্রদায়ের কিছু সংখ্যক লোকজন বসবাস করে থাকেন। ২০১৭ সালের অক্টোবর তারিখে এই জেলাটি তালেবানের নিয়ন্ত্রণে আসে।
রাজান আল-নাজ্জারের হত্যাকাণ্ড

রাজান আশরাফ আব্দুল কাদির আল-নাজ্জার (১৩ সেপ্টেম্বর ১৯৯৭ - ১ জুন ২০১৮) ছিলেন একজন ফিলিস্তিনি প্যারামেডিক যাকে ইসরাইলি প্রতিরক্ষা বাহিনী ২০১৮ গাজা সীমান্ত বিক্ষোভ এর সময় আহত ফিলিস্তিনী বিক্ষোভকারীদের চিকিৎসাসেবা দেয়ার সময় হত্যা করে। একজন ইসরায়েলি সৈনিক তার বুকে গুলি করে তাকে হত্যা করে, যদিও তিনি বারবার হাত উচুঁ করে তাদের বোঝাতে চেষ্টা করেছিলেন যে তিনি নিরস্ত্র ছিলেন এবং গাজায় ইসরায়েল সীমান্তের বেড়াঁতে আহতদের উদ্ধারের চেষ্টা করেছিলেন। ইসরায়েল প্রথমে অস্বীকার করেছিল যে তিনি সরাসরি লক্ষ্যবস্তু ছিল। তবে ইসরাইল ভিত্তিক মানবাধিকার গ্রুপ বিটসেলেম দাবি করে যে আল-নাজ্জারকে ইচ্ছাকৃতভাবে গুলি করা হয়।
রাজান আল-নাজ্জার ১৯৭৪ সালে ইসরায়েলের সীমান্তবর্তী গ্রাম খুজার বাসিন্দা আশরাফাল ও নাজ্জারের পরিবারে জন্মগ্রহণ করেন। তিনি তার ছয় ভাই বোনদের মধ্যে সবচেয়ে বড়।
নাজ্জারের পিতা আশরাফাল ইসরায়েলে স্ক্র্যাপ ধাতু ব্যবসার সাথে জড়িত ছিলেন, এবং সীমানা জুড়ে ভ্রমণ নিষিদ্ধ না হওয়া পর্যন্ত তিনি তার ব্যবসা চালিয়ে যান। এরপর তিনি গাজা ভূখন্ডে একটি মোটরবাইক গ্যারাজে মিস্ত্রি হিসেবে কাজ করেন, তবে নাজ্জারের মৃত্যুর সময় তিনি বেকার ছিলেন। তার পরিবার খুজায় বসবাসকারী এক আত্মীয়ের দেয়া একটি অ্যাপার্টমেন্টে বাস করতো, যেটির অবস্থান ছিল ইসরায়েলি সৈন্যদের সীমান্তের খুব কাছেই। তাদের এলাকায় একটি চার মিটার উচ্চ কংক্রিট প্রাচীর ছিল যা ইসরায়েলীয় সৈন্যদের আগুন থেকে স্থানীয় অধিবাসীদের রক্ষা করা জন্য নির্মাণ করা হয়েছিল।
নাজ্জার, আট সদস্যের পরিবারের একজন. তিনটি রক্তক্ষয়ী যুদ্ধ দেখে বেড়ে উঠেন, যেগুলোর মধ্যে ছিল গাজা যুদ্ধ (২০০৮-২০০৯), এরপর ইসারয়েলী অপারেশন পিলার অব ডিফেন্স যখন তিনি কিশোরী ছিলেন, বয়স ১৬, এবং এর ৭ সপ্তাহ পরেই ২০১৪ ইসরায়েলের ফিলিস্তিন আক্রমণ যা তার আশপাশের প্রায় সবকিছুই ধ্বংস করে দিয়েছিল। তারা এতটাই গরীব ছিল যে তিনি বিশ্ববিদ্যালয়ের পড়াশুনার ব্যয়ভার চালাতে না পারায় তিনি ক্যালিওগ্রাফি শিখতে শুরু করেন এবং নার্সিং এর উপর একটি কোর্স সম্পন্ন করেন।
নাসের হাসপাতাল থেকে আনুষ্ঠানিক ট্রেনিং এর পর তিনি খান ইউনিসে প্যারামেডিক হিসেব স্বেচ্ছাসেবামূলক করতে থাকেন এবং তিনি একটি বেসরকারি স্বাস্থ্য সংস্থা ফিলিস্তিনি মেডিক্যাল রিলিফ সোসাইটির সক্রিয় সদস্য হিসেবে কাজ করতে থাকেন। তিনি চিকিৎসকেদের সাদা কোট পরিধান করতেন এবং যারা রমজানের সময় গাজা এবং ইসরায়েল সীমান্তে বিক্ষোভের সময় যারা আহত হতেন তাদেরকে সেবা 
শুশ্রুষা করতেন। তার মায়ের ভাষ্য মতে, নাজ্জান প্রতি শুক্রবারে সকাল ৭টা থেকে ৮টা পর্যন্ত কাজ করতেন এবং মেডিকেল ক্যাম্পে যাদের সেবা যত্ন করতেন তাদের রক্তমাথা শরীর নিয়ে তিনি বাসায় ফিরতেন। এমনকি তার মৃত্যুর পূর্বেও, তিনি গাজা ভূখন্ডের মধ্যে একজন আইকন হয়ে উঠেছিলেন, স্থানীয় গণমাধ্যমগুলো তাদের অনলাইন সাইটে নাজ্জার একজন আহত যুবকের মাথায় ব্যান্ডেজ করছিলেন এরকম ছবিসহ ছবি প্রকাশ করেছিল।
মোবারক আহমদ খান

ড. মোবারক আহমদ খান একজন বাংলাদেশি বিজ্ঞানী যিনি পাটের বাণিজ্যিক ব্যবহার ও সম্ভাবনা সৃষ্টির লক্ষ্যে ১৯৯০-এর দশক থেকে গবেষণা করছেন। বিজ্ঞানভিত্তিক গবেষণা ডাটাবেজ স্কোপাসের তথ্যানুসারে, বৈশ্বিকভাবে পাট বিষয়ক গবেষণায় তাঁকে প্রধান একজন বিজ্ঞানী বলে মনে করা হয়। তিনি বর্তমানে বাংলাদেশ পাটকল করপোরেশনের (বিজেএমসি) প্রধান বৈজ্ঞানিক উপদেষ্টা হিসেবে কর্মরত রয়েছেন। তাঁর বিভিন্ন আবিষ্কারের মধ্যে উল্লেখযোগ্য হলো, পাট থেকে উদ্ভাবিত সোনালী ব্যাগ, পাটের তৈরি জুটিন নামক ঢেউটিন, পাটের তৈরি হেলমেট ও টাইল্‌স। বিজ্ঞান ও প্রযুক্তিতে অবদানের জন্য তিনি ২০২৪ সালে স্বাধীনতা পুরস্কারে ভূষিত হন।
ড. মোবারক আহমদ খান শিক্ষাজীবনে জাহাঙ্গীরনগর বিশ্ববিদ্যালয় হতে রসায়নে স্নাতক ও স্নাতোকত্তর ডিগ্রী নেওয়ার পর পলিমার এবং তেজস্ক্রিয় রসায়নে পিএইচডি ডিগ্রী অর্জন করেন। কর্মজীবনে তিনি বাংলাদেশের পরমাণু শক্তি গবেষণা প্রতিষ্ঠানের সাবেক মহাপরিচালক ছিলেন এবং বর্তমানে বাংলাদেশ পাটকল করপোরেশনের (বিজেএমসি) প্রধান বৈজ্ঞানীক উপদেষ্টা হিসেবে কর্মরত রয়েছেন।
ড. মোবারক আহমদ খান ২০০৯ সালে পাটের তেরি ঢেউটিন উদ্ভাবন করেন যা জুটিন নামে পরিচিত। জুটিন তৈরিতে তিনি পাটের সঙ্গে ব্যবহার করেনে পলিমারের মিশ্রণ। ২০১৬ সালে তিনি মানবদেহের জন্য ক্ষতিকারক ফরমালিনের বিকল্প হিসেবে অ-ক্ষতিকারক চিতোজান তৈরি করেন। সম্প্রতি তিনি পাট থেকে পরিবেশবান্ধব সোনালী ব্যাগ তৈরি করেছেন। এছাড়াও তিনি পাট দিয়ে অসংখ্য নিত্যপ্রয়োজনীয় জিনিস উদ্ভাবন করেছেন।
পাট বিষয়ক গবেষণায় সাফল্যের স্বীকৃতিস্বরুপ বাংলাদেশ বিজ্ঞান একাডেমি মোবারক আহমদকে ২০১৫ সালে স্বর্ণপদক প্রদান করে। এছাড়া তিনি ২০১৬ সালে জাতীয় পাট পুরস্কার ও ২০১৭ সালে ফেডারেশন অব এশিয়ান কেমিক্যাল সোসাইটি পুরস্কারে ভূষিত হন। বিশ্বের বিভিন্ন বিজ্ঞানভিত্তিক গবেষণা প্রতিষ্ঠান তার কাজের উপর নথিপত্র প্রকাশ করে। ১৯৯৮ সালে গুরুত্বপূর্ণ ব্যক্তিদের তথ্যসূত্রের প্রকাশনা ‘হুজ হুতে’ তার নাম প্রকাশ করা হয়।
আবদাল্লাত ডেভিস ফারাজ সিনড্রোম

আবদাল্লাত ডেভিস ফারাজ সিনড্রোম হচ্ছে ফাকোম্যাটোসিসের একটি ধরন। এটি কেন্দ্রীয় স্নায়ুব্যবস্থার একটি রোগ। যার ফলে চামড়ায় অস্বাভাবিকতা দেখা যায়। এর ফলে চামড়া তার স্বাভাবিক রং হারায়।
এই সিণ্ড্রোম বা লক্ষণের নামকরণ করা হয়েছে ১৯৮০ সালে আদনান আবদাল্লাত নামক জর্ডানীয় চিকিৎসকের নাম অনুসারে। জর্দান পরিবারের একজন সদস্যের মধ্যে আদনান এবং তার সহযোগীরা প্রথম এই লক্ষণ পেয়েছিলেন।
এই লক্ষণ অটোসমাল রিসেসিভ জিনেটিক বৈশিষ্ট্য হিসেবে রোগী উত্তরাধিকার সুত্রে পেয়ে থাকেন। অর্থাৎ, কোনো রোগীর মধ্যে এই লক্ষণ পূর্ণ বিকশিত তখনি হবে, যদি সেই রোগীর পিতা এবং মাতা দুজনেই এই রোগকে জিনে ধারণ করেন এবং পিতা-মাতা দুইজন থেকেই এই রোগ তিনি পেয়ে থাকেন। যেহেতু অটোজম (লিঙ্গ নির্ধারণকারী জিন নয়) একে বহন করে, তাই নারী-পুরুষ যে কারোরই এটি হতে পারে। যাদের শুধুমাত্র একটি জিন এই রোগকে ধারণ করে, তারা শুধুমাত্র বাহক, তাদের এই রোগের লক্ষণ প্রকাশ পাবে না। কিন্তু যাদের দুইটি জিনই (পিতা ও মাতা থেকে একসেট করে ক্রোমোজম আসে এবং দুইজনের ক্রোমোজমেই যদি রোগটি থাকে) এরোগকে বহন করে, তাহলে উক্ত ব্যক্তির এক বছর হওয়ার আগেই লক্ষণ প্রকাশ পাবে।
আলমার জেলা

আলমার আফগানিস্তানের ফারিয়ব প্রদেশের দক্ষিণ-পশ্চিম অঞ্চলে অবস্থিত একটি জেলা। এটির উত্তর সীমান্ত তুর্কমেনিস্তান এর সাথে জাতীয় সীমানা রয়েছে। ২০১৩ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৫০,০০০ জন এর মত। এখানকার জনসংখ্যা প্রায় ৩৫% তুর্কিমেন এবং বাকী ৬৫% উজবেক সম্প্রদায়ের।
২০১৪ সালের ২৪ এপ্রিল ও ৭ মে তারিখ ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি সাধিত হয়। এছাড়াও রাস্তাঘাট এবং কৃষি জমিরও ক্ষতি হয়। পরিসংখ্যান অনুযায়ী; ৮৪টি পরিবার ক্ষতিগ্রস্ত হয়, যার মধ্যে ৭০০টি প্রাণহানি, ৪৫টি বাগান ক্ষতিগ্রস্ত হয় এবং ৩৭টি কৃষি জমি ক্ষতিগ্রস্ত/ধ্বংসপ্রাপ্ত হয়।
বিলচিরগড় জেলা

বিলচিরগড় (এছাড়াও বানান করা হয়ে থাকে বেলচেরাঘ) আফগানিস্তানের ফারিয়ব প্রদেশের দক্ষিণ অঞ্চলে অবস্থিত একটি জেলা। এটির প্রধান শহর বেলচেরাগ জেলাটির উত্তর পশ্চিমাঞ্চলে অবস্থান করছে যেটি রয়েছে এবং ১২৬৩ মিটার উচ্চতায় অবস্থিত।
দৌলত আবাদ জেলা

দৌলত আবাদ আফগানিস্তানের ফারিয়ব প্রদেশে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৯,০০০ জন এর মত।
২০১৪ সালের ২৪ এপ্রিল ও ৭ মে তারিখ ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি সাধিত হয়। এছাড়াও রাস্তাঘাট এবং কৃষি জমিরও ক্ষতি হয়। খায়র আবাদ, কওরিশ, শেখ হা, পপালজাই, কজিবাই কালা, জারে বাগ, তখত ইশান গ্রামের মধ্যে প্রায় ৪৮৬ টি পরিবার ক্ষতিগ্রস্ত হয়, ৫ জনের প্রাণহানি, ২৫০ প্রাণীর প্রাণহানি এবং ৫,০০০ কৃষি জমির ব্যাপকভাবে ক্ষতিগ্রস্ত হয়।
মগরাহাট পশ্চিম বিধানসভা কেন্দ্র

মগরাহাট পশ্চিম (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪২ নং মগরাহাট পশ্চিম বিধানসভা কেন্দ্রটি মগরাহাট ১ সমষ্টি উন্নয়ন ব্লক এবং নেত্রা গ্রাম পঞ্চায়েত ডায়মন্ড হারবার-১ সমষ্টি উন্নয়ন ব্লক এর অন্তর্গত।
মগরাহাট পশ্চিম বিধানসভা কেন্দ্রটি ২০ নং মথুরাপুর লোকসভা কেন্দ্র এর অন্তর্গত। পূর্বে এই কেন্দ্রটি যাদবপুর লোকসভা কেন্দ্র এর অন্তর্গত ছিল।
২০০৬ সালের নির্বাচনে, সিপিআই (এম) এর আবুল হাসনাত মগরাহাট ওয়েস্ট কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের এমডি. গিয়াসউদ্দিন মোল্লাকে পরাজিত করেন। সিপিআই (এম) এর নূরর রহমান ২০০১ সালে তৃণমূল কংগ্রেসের এমডি. গিয়াসউদ্দিন মোল্লাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
কংগ্রেসের এমডি. আবুল বাসর লস্কর ১৯৯৬ সালে সিপিআই (এম) এর অনুরাধা পুতাতুন্দাকে পরাজিত করেন। ১৯৯১ সালের সিপিআই (এম) এর অনুরাধা পুতাতুন্দা কংগ্রেসের এমডি. আবুল বাসর লস্করকে পরাজিত করেন। সিপিআই (এম) এর মো। আবদুস সোভান গাজি ১৯৮৭ সালে কংগ্রেসের এর কিরণময় দেবকে পরাজিত করেন। ১৯৮২ এবং ১৯৭৭ সালে কংগ্রেসের সুধেন্দু মুন্ডল জয়ী হন।
১৯৭২ এবং ১৯৭১ সালে কংগ্রেসের/বাংলা কংগ্রেসের সুধেন্দু মুন্ডল জয়ী হন। ১৯৬৯ সালে বাংলা কংগ্রেসের শচীন্দ্রনাথ মন্ডল জয়ী হন। ১৯৬৭ সালে বাংলা কংগ্রেসের এমডি. জাইনুল আবেদীন জয়ী হন। ১৯৬২ সালে কংগ্রেসের এমডি. আব্দুল হাশেম জয়ী হন।
১৯৫৭ এবং ১৯৫১ সালে মগরাহাট একটি যৌথ আসন ছিল। উভয় নির্বাচনে, কংগ্রেসের আব্দুল হাশেম ও অর্ধেন্দু শেখর নস্কর উভয়ই মগরাহাট কেন্দ্র থেকে জয়ী হন।
ডায়মন্ড হারবার বিধানসভা কেন্দ্র

ডায়মন্ড হারবার (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৩ নং ডায়মন্ড হারবার বিধানসভা কেন্দ্রটি ডায়মন্ড হারবার পুরসভা, বসুলডাঙ্গা, বলসিদ্ধি কালীনগর, দেরাক, হরিনডাঙা, কানপুর ধনবেড়িয়া, মশাট ও পারুলিয়া গ্রাম পঞ্চায়েত গুলি ডায়মন্ড হারবার-১ সমষ্টি উন্নয়ন ব্লক এবং কামারপোল, খোরদো, মথুর, নূরপুর, পাটরা এবং সরিসা গ্রাম পঞ্চায়েত গুলি ডায়মন্ড হারবার-২ সমষ্টি উন্নয়ন ব্লক এর অন্তর্গত।
ডায়মন্ড হারবার বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত।
২০১১ সালে, তৃণমূল কংগ্রেসের দীপক কুমার হালদার ডায়মন্ড হারবার কেন্দ্র থেকে জয়ী হন, তার নিকটতম প্রতিদ্বন্দ্বী সিপিআই (এম) এর সুভ্রা সাউকে পরাজিত করেন।
২০০৬ এবং ২০০১ রাজ্য বিধানসভা নির্বাচনে, সিপিআই (এম) এর ঋষি হালদার ১১৯ নং ডায়মন্ড হারবার বিধানসভা কেন্দ্র থেকে জয়লাভ করেন, তার নিকটতম প্রতিদ্বন্দ্বী যথাক্রমে তৃণমূল কংগ্রেসের শুভাশিস চক্রবর্তীকে এবং তৃণমূল কংগ্রেসের আমজাদ আলী সরদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। 
কংগ্রেসের শেখ দৌলত আলী ১৯৯৬ সালে সিপিআই (এম) এর আবদুল কিয়ম মোল্লাকে পরাজিত করেন। সিপিআই (এম) এর আবদুল কিয়ম মোল্লা ১৯৯১ সালে কংগ্রেসের নজরুল ইসলাম মোল্লাকে পরাজিত করেন, ১৯৮৭ সালে কংগ্রেসের মনোরঞ্জন কায়লকে, ১৯৮২ সালে কংগ্রেসের দীবাকর ঘোষকে এবং ১৯৭৭ সালে 
জনতা পার্টির শঙ্করী প্রসাদ মন্ডলকে পরাজিত করেন।
১৯৭২ সালে কংগ্রেসের দৌলত আলী শেখ জয়ী হন। ১৯৭১, ১৯৬৯ এবং ১৯৬৭ সালে সিপিআই (এম) এর আব্দুল কিয়ম মোল্লা জয়ী হন। ১৯৬২ সালে কংগ্রেসের জগদীশ চন্দ্র হালদার জয়ী হন। ১৯৫৭ সালে পিএসপি রামনুজ হালদার জয়ী হন। স্বাধীন ভারতের প্রথম নির্বাচন ১৯৫১ সালে, কেএমপিপি এর চারুচন্দ্র ভাণ্ডারী জয়ী হন।